| Medaljeoversikt |
| --- |
| Konkurrerte for Belarus’ flagg Belarus |
| Langrenn/Skiskyting |
| Paralympiske vinterleker |
| Bronse | 2014 Russlands flagg Sotsji |  15 km langrenn |
| Bronse | 2010 Canadas flagg Vancoucer |  15 km langrenn |
| Bronse | 2010 Canadas flagg Vancoucer |  3x2,5 km langrenn |
| Sølv | 2006 Italias flagg Torino |  15 km langrenn |
| Sølv | 2006 Italias flagg Torino |  3x2,5 km langrenn |
| Bronse | 2006 Italias flagg Torino |  10 km langrenn |
| Gull | 2002 Russlands flagg Sotsji |  5 km langrenn |
| Sølv | 2002 Russlands flagg Sotsji |  10 km langrenn |
| Para-VM |
| Sølv | 2009 Finlands flagg Vuokatti |  Langrenn 5 km  |
| Bronse | 2009 Finlands flagg Vuokatti |  Langrenn 3x2,5 km  |
| Sølv | 2005 USAs flagg Fort Kent |  Langrenn 15 km  |
| Bronse | 2005 USAs flagg Fort Kent |  Langrenn 5 km  |
| Gull | 2003 Tysklands flagg Baiersbronn |  Langrenn 5 km  |
| Gull | 2003 Tysklands flagg Baiersbronn |  Langrenn 10 km  |
| Gull | 2003 Tysklands flagg Baiersbronn |  Langrenn 15 km  |

**Jadviga Skorabagataja** (belarusisk: **Ядвига Скорабагатая**, født 10. juni 1968) er en belarusisk handikappidrettsutøver som konkurrerer i skiskyting og langrenn. Hun er synshemmet, og konkurrerer i klassen B2. 

Hun konkurrerte tidligere i friidrett, og fikk bronse i spydkast ved Paralympiske sommerleker 1996. Som skiløper har hun tre VM-gull fra 2003 og paralympisk gull fra 2002 som fremste meritter. 

Ved Paralympiske vinterleker 2014 var hun Belarus' flaggbærer ved åpningsseremonien.

Idrettskarriere
---------------

Skorabagataja deltok i friidrett ved Paralympiske sommerleker 1996 i Atlanta i USA. I spydkast fikk hun bronsemedalje i klassen F10-11, der Marianne van Brussel vant. I femkamp komhun på 7.-plass, og på 800 meter gikk hun ikke videre fra innledningsheatet, som hun ikke fullførte. Ved Paralympiske vinterleker 1998 i Nagano kom hun på 7.-plass på 5 km fri teknikk, 5.-plass på 5 km klassisk, og 5.-plass på 15 km klassisk. 

Hun deltok i friidrett igjen ved Paralympiske sommerleker 2000. Der kom hun på 7.-plass i diskos i klassen F10-11, med 31,07 meter. Hun stilte til start på 1500 meter i klassen T12, men fullførte ikke innledningsheatet, og i femkamp kom hun på 4.-plass i klassen P13. 

Ved Paralympiske vinterleker 2002 i Salt Lake City fikk hun to medaljer. Hun vant 5 km klassisk, og kom på 2.-plass på 10 km fri teknikk, 1,4 sekunder bak finske Jaana Argillander. Året etter ble hun verdensmester på tre distanser ved VM i skiskyting og langrenn for funksjonshemmede 2003 i Baiersbronn i Tyskland. Hun vant både 5, 10 og 15 km for synshemmede. 

I 2004 deltok hun i sine siste paralympiske sommerleker, ved Paralympiske sommerleker 2004 i Athen. Denne gangen deltok hun i tandemsykling, sammen med sin ledsager Natallia Piatrova. De kom på 5.-plass i landeveistemporittet, og 9.-plass på 1 km temporitt på bane. I forfølgelsesrittet kom de på 10.-plass. Ved VM i skiskyting og langrenn for funksjonshemmede 2005 i Fort Kent i USA kom hun på 2.-plass på 15 km og 3.-plass på 5 km. På 10 km kom hun på 4.-plass. 

Hun fikk tre medaljer ved Paralympiske vinterleker 2006 i Torino. Hun kom på 2.-plass på 15 km, bak Lioubov Vasilieva, og var også med på det belarusiske stafettlaget som kom på 2.-plass på 3 x 2,5 km stafett. De andre på laget var Larysa Varona og Liudmila Vautsjok. I tillegg fikk hun bronse på 10 km og hun kom på 6.-plass på 5 km. 

Ved VM i skiskyting og langrenn for funksjonshemmede 2009 i Vuokatti i Finland deltok hun i både langrenn og skiskyting. I skiskyting kom hun på 4.-plass på 3,6 km jaktstart. I langrenn kom hun på 2.-plass på 5 km og 3.-plass på 3 x 2,5 km stafett. Hun kom på 4.-plass på 15 km klassisk og 5.-plass på langrennssprinten. Også ved Paralympiske vinterleker 2010 i Vancouver deltok hun i både langrenn og skiskyting. Hun kom på 4.-plass på 12,5 km skiskyting, og i langrenn fikk hun bronse på både 15 km fri teknikk og 3 x 2,5 km stafett, sammen med Larysa Varona og Liudmila Vautsjok. Hun kom på 5.-plass på 5 km klassisk stil. 

Hun fikk ingen medaljer ved VM i skiskyting og langrenn for funksjonshemmede 2011 i Khanty-Mansiysk i Russland. Hun kom på 6.-plass på 12,5 km og 7.-plass på 7,5 km skiskyting, og hun stilte til start på 15 km langrenn, men fullførte ikke. Heller ikke ved VM i skiskyting og langrenn for funksjonshemmede 2013 vant hun noen medaljer. Hun kom på 5.-plass på 6 km og 6.-plass på 12,5 km skiskyting, og 4.-plass på 5 og 15 km langrenn. Hun deltok også på stafettlaget som kom på 5.-plass på 4 x 2,5 km stafett. 

Hun representerte Belarus ved de paralympiske vinterlekene 2014 i Sotsji, der hun fikk bronse på 15 km klassisk stil i langrenn. Hun kom på 5.-plass på 5 km fri teknikk, og på 4 x 2,5 km stafett. I skiskyting kom hun på 6.-plass på 6 km.

Eksterne lenker
---------------

* IPC - Yadviha Skorabahataya Arkivert 23. april 2014 hos Wayback Machine. (biografi og resultater)
* IPC - Paralympiske resultater
* Profil hos Sotsji 2014 Arkivert 23. april 2014 hos Wayback Machine.